Liltved debuterte i 1987 som 13-åring i V-15. I 1990 gikk han over til T-400 klassen, og året etter kjørte han i EM, og tok andreplassen. I 1992 ble han verdensmester. I 1993 fikk han fjerdeplassen i VM i Italia. Han ble sponset av Kellox i klassen Sport 550 i 1994-1995 sammen med Marit Strømøy. Liltved kjørte da en Seaflyer v-bunnet båt. Han var innom Offshore-racing i klassen 3B før han hadde et lengre opphold frem til han begynte å kjøre i Thundercat-klassen.